text: Pølsemand samler 7500 kr ind til julemærkehjem 
  17 december 2014 kl. 16.10
  Igennem otte måneder har en lokal pølsemand samlet ind. Onsdag kunne han så aflevere 7500 kr. til et julemærkemærkehjem.
  
  For hver kop kaffe, der blev drukket, er der røget fem kroner i en kasse til julemærkehjemmet.
  - Vi har besøg af så mange motorcykler om torsdagen, og så aftalte vi, at de skulle betale 5 kr. i kaffepenge, og de går ubeskåret til julemærkehjemmet, siger Walter Jürgensen, der er indehaver af Havnegrillen i Aabenraa til TV SYD.
  Det er julemærkehjemmet Fjordmark i Kruså, der får glæde af de 7500 kr.
  Her glæder pædagog Mads Enderlein sig over den flotte gave fra Havnegrillen.
  - Det betyder utrolig meget for os, siger han til TV SYD.
  